b'\n_START_ARTICLE_\nOpazujemo te (2006)\n_START_SECTION_\nVsebina\n_START_PARAGRAPH_\nMutant z imenom Pluto (Michael Bailey Smith) ubije skupino znanstvenikov. Kasneje Bob Carter (Ted Levine) in njegova \xc5\xbeena Ethel Carter (Kathleen Quinlan), potujeta iz Clevelanda v San Diego za njuno obletnico. Z njima sta \xc5\xa1e najstni\xc5\xa1ka otroka Bobby (Dan Byrd) in Brenda (Emilie de Ravin), odrasla h\xc4\x8di Lynn (Vinessa Shaw), njen mo\xc5\xbe Doug Bukowski (Aaron Stanford), njuna majhna h\xc4\x8di Catherine (Maisie Camilleri Preziosi), ter njuna nem\xc5\xa1ka ov\xc4\x8darja Lepotica in Zver._NEWLINE_V pu\xc5\xa1\xc4\x8davi v Novi Mehiki, na bencinski \xc4\x8drpalki sre\xc4\x8dajo zaposlenega z imenom Jeb (Tom Bower), ki jim pove za bli\xc5\xbenjico \xc4\x8dez hribe. Ko se odlo\xc4\x8dijo za bli\xc5\xbenjico, jim nekaj na poti predre gume. Doug in Bob se odpravita po pomo\xc4\x8d, ostanek dru\xc5\xbeine pa ostane na mestu._NEWLINE_Bobby sledi pani\xc4\x8dni Lepotici v hribe, kjer najde njeno izmali\xc4\x8deno truplo. Prestra\xc5\xa1en pobegne vendar ponesre\xc4\x8deno pade in izgubi zavest. Mlada \xc5\xbeenska mutantka Ruby (Laura Ortiz), ga najde in ga za\xc5\xa1\xc4\x8diti pred njenim bratom Gogglom (Ezra Buzzington)._NEWLINE_Doug med raziskovanjem najde dolino, polno razli\xc4\x8dnih avtomobilov. Izka\xc5\xbee se, da je tak\xc5\xa1nih dolin polnih avtov ve\xc4\x8d kot le ena._NEWLINE_Bob prispe do bencinske \xc4\x8drpalke, kjer najde \xc4\x8dlanke o izginotjih v okoli\xc5\xa1u. Ugotovi, da jih je Jeb z namenom usmeril na napa\xc4\x8dno pot, in ko ga sre\xc4\x8da, pred njim Jeb naredi samomor. V strahu sku\xc5\xa1a Bob pobegniti, vendar ga vodja mutantov Papa Jupiter (Billy Drago), napade in ga s svojim starej\xc5\xa1im sinom Lizardom (Robert Joy) in Plutom odvle\xc4\x8de v svoje jame._NEWLINE_Bobby se vrne do avtodoma in ostalim ne pove za Lepoti\xc4\x8dino smrt, ker jih ne \xc5\xbeeli prestra\xc5\xa1iti. To no\xc4\x8d vse zbudijo Bobovi kriki in vsi razen Brende z dojen\xc4\x8dkom odte\xc4\x8dejo proti njemu. Boba najdejo \xc5\xbeivega za\xc5\xbeganega, vendar ga ne morejo re\xc5\xa1iti. Medtem se Lizard in Pluto odpravita do avtodoma, kjer Lizard pretepe in posili Brendo. Ko se Lynn vrne, ji Lizard za\xc4\x8dne piti mleko iz dojk, medtem ko s pi\xc5\xa1tolo meri v njenega dojen\xc4\x8dka. Ko se vrne \xc5\xa1e Ethel jo Lizard ustreli, Lynn ga nato zabode v nogo zaradi \xc4\x8desar jo Lizard ustreli v glavo. Lizard in Pluto nato pobegneta z dojen\xc4\x8dkom preden uspeta ubiti Brendo._NEWLINE_Doug in Bobby se vrneta v avtodom, kjer opazita kako Ethel in Lynn kmalu umreta. Goggla, ki je Carterjeve \xc5\xbee lep \xc4\x8das opazoval, raztrga in ubije Zver. Zjutraj se Doug in Zver odpravita re\xc5\xa1iti Catherine. Doug najde zapu\xc5\xa1\xc4\x8deno vasico za nuklearne teste, kjer ga onesposobi\xc2\xa0Big Mama (Ivana Turchetto). Ko se zbudi se re\xc5\xa1i iz zamrzovalne skrinje s \xc4\x8dlove\xc5\xa1kimi deli in nadaljuje iskanje. Med iskanjem sre\xc4\x8da Big Braina (Desmond Askew). Potem ko mu Big Brain pove o izvoru mutantov, Douga napade Pluto, ki mu s sekiro odstrani dva prsta. Pluto ga skoraj ubije, vendar ga Doug nazadnje le ubije z njegovo sekiro._NEWLINE_Zunaj Doug ubije \xc5\xa1e enega mutanta Cysta (Gregory Nicotero) in nadaljuje z iskanjem. Potem, ko Big Brain naro\xc4\x8di Lizardu, naj ubije Catherine, ga ubije Zver. Lizard jo \xc5\xbeeli ubiti, vendar ugotovi, da jo je vzela Ruby, katero opazi tudi Doug, zato ji sledi. Pri avtodomu medtem Brenda in Bobby nastavita eksplozivno past, katera na videz ubije Papo Jupitra._NEWLINE_Doug ujame Ruby, vendar preden mu jo da, ga napade Lizard. Lizard in Doug se spopadeta in Lizard je videti mrtev. Ko se Doug obrne se Lizard vstane in ga sku\xc5\xa1a ustreliti, vendar ga iz klifa sune Ruby in tako oba ubije. Bobby in Brenda odkrijeta, da je Papa Jupiter pre\xc5\xbeivel, vendar ga Brenda dokon\xc4\x8dno ubije. ako se spet zdru\xc5\xbeijo z iz\xc4\x8drpanim in krvavim Dougom, Catherine in Zverjo. Medtem jih neznan mutant opazuje skozi daljnogled.'